ZAPISNIK

18. sjednice Vijeća Mjesnog odbora Kupinečki Kraljevec II
održane 30. siječnja 2023.,
s početkom u 19,00 sati
Nazočni članovi Vijeća: Ivan Milača, Ivan Maretić, Stjepan Tatar, Srećko Ašperger i Marijan Tatar (od 4. točke dnevnog reda).
Ostali nazočni: Lidija Špišić, stručni referent za rad tijela mjesne samouprave.

Predsjedava: Ivan Milača, potpredsjednik Vijeća.
         Potpredsjednik konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 18. sjednicu Vijeća. Predlaže da se prije utvrđivanja dnevnog reda usvoji zapisnik 17. sjednice.

         Bez rasprave, jednoglasno (4 “za”), Vijeće prihvaća tekst zapisnika 17. sjednice.

         Potpredsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (4 “za”) usvojilo 
dnevni red:

1. Prijedlog izvješća o radu Vijeća Mjesnog odbora Kupinečki Kraljevec II za 2022.

2. Prijedlog programa rada Vijeća Mjesnog odbora Kupinečki Kraljevec II za 2023.

3. Zahtjev za postavljanje prometnog ogledala u ulici Matički, nasuprot kbr. 28 (zahtjev 

    K.M.)

4. Obavijesti, pitanja i prijedlozi

Ad 1)   Prijedlog izvješća o radu Vijeća Mjesnog odbora Kupinečki Kraljevec II za 2022.
            Potpredsjednik Vijeća, Ivan Milača konstatira da su članovi Vijeća u pisanom obliku primili Prijedlog te otvara raspravu.

Obzirom da se nitko nije javio za riječ, daje Prijedlog na usvajanje.
Vijeće jednoglasno (4 “za”) donosi

Izvješće o radu

Vijeća Mjesnog odbora Kupinečki Kraljevec II za 2022. 
Uvod

      Vijeće Mjesnog odbora Kupinečki Kraljevec II ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, uređivanje javnoprometnih površina i objekata, uređivanje igrališta i zelenih površina te izradi projektne dokumentacije za buduće akcije s posebnim naglaskom na problematiku izgradnje  odvodnje otpadnih voda.

       Vijeće je tijekom 2022. održalo je 11  sjednica.

       Prisutnost članova Vijeća  sjednicama Vijeća bila je u prosjeku 4,64 od 5 članova Vijeća, odnosno 92,8 %. Ukupno su obrađene 33 točke dnevnog reda što prosječno iznosi 3 točke po sjednici. Svi dnevni redovi usvojeni su jednoglasno. Sjednice Vijeća ukupno su trajale 581 minutu što je prosječno 52,82 minute po sjednici. 

       Vijeće Mjesnog odbora Kupinečki Kraljevec II ukupno je je donijelo  15 akata.

       Jednoglasno je donijelo 15 akata  ili 100 %.
Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec II (članak 21).

       Predsjednik Vijeća saziva sjednice Vijeća. Obilazio je područje Mjesnog odbora. Evidentira probleme te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.

       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o  svim pitanjima i problemima važnim za Mjesni odbor.
Izvješće o radu potpredsjednika Vijeća 
       Dužnosti potpredsjednika Vijeća definirane su Poslovnikom Vijeća Mjesnog odbora Kupinečki Kraljevec II (članak 22).

       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.
Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec II (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.

Tabelarni pregled

Sjednice Vijeća

	     Opis obilježja
	

	 Broj održanih sjednica
	11

	 Prosječni broj članova Vijeća ( po sjednici)
	4,64/5

	 Prosječno trajanje sjednica (minuta)
	52,82

	 Broj točaka dnevnog reda (ukupno)
	33

	 Broj donijetih akata
	15


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	7
	4
	1
	80

	8
	5
	0
	100

	9
	5
	0
	100

	10
	5
	0
	100

	11
	5
	0
	100

	12
	5
	0
	100

	13
	4
	1
	80

	14
	5
	0
	100

	15
	4
	1
	80

	16
	5
	0
	100

	17
	4
	1
	80


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	7

	Prostori mjesne samouprave
	1

	Zaštita okoliša
	1

	Javni gradski prijevoz
	1

	Funkcioniranje Vijeća
	4

	Gospodarstvo
	1


Z A K L J U Č A K
         Vijeće Mjesnog odbora Kupinečki Kraljevec II nije zadovoljno dinamikom realizacije Plana komunalnih aktivnosti Gradske četvrti Brezovica u 2022. godini  te izražava nezadovoljstvo budući da prijedlozi Vijeća i aktivnosti nemaju značajnog utjecaja na razvoj Mjesnog odbora.

         Vijeće dugi niz godina izražava svoje nezadovoljstvo radi lošeg odnosa Grada Zagreba prema Gradskoj četvrti Brezovica, a samim time i prema Mjesnom odboru Kupinečki Kraljevec II, osobito radi toga što postojećim Prostornim planom Grada Zagreba nisu ni predviđeni prostori na ovom području od vitalne važnosti za opstanak i razvoj. Nepostojanje  detaljnog plana uređenja naselja Kupinečki Kraljevec, kao i nastavak uobičajene prakse izostajanja većih investicija u izgradnju komunalne infrastrukture i druge javne objekte neophodne za kvalitetan život građana, bit će i dalje razlozi velikog zaostajanja Mjesnog odbora Kupinečki Kraljevec II za većinu komunalno opremljenih naselja Grada Zagreba. 

       Vijeće se nada da će nova katastarska izmjera K.o. Kupinečki Kraljevec kao jedina značajnija akcija na ovom području doprinijeti budućem razvoju.
Ad 2) Prijedlog programa rada Vijeća Mjesnog odbora Kupinečki Kraljevec II za 2022.
          Potpredsjednik Vijeća, Ivan Milača konstatira da su članovi Vijeća u pisanom obliku primili Prijedlog te otvara raspravu.

Obzirom da se nitko nije javio za riječ, daje Prijedlog na usvajanje.
           Vijeće jednoglasno (4 “za”) donosi
Program rada 

Vijeća Mjesnog odbora Kupinečki Kraljevec II.

 za 2023. 

         Djelovanje Vijeća Mjesnog odbora Kupinečki Kraljevec I. u 2023. godini u pretežitoj mjeri bit će određeno aktivnostima za uređivanjem javnoprometnih površina i objekata te uređivanjem igrališta i zelenih površina.

 Radi postizanja ovim Programom utvrđenih ciljeva, Vijeće će u 2023. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2023. i akcija iz 

                   Plana komunalnih aktivnosti Gradske četvrti Brezovica u 2023. na području 

                   Mjesnog odbora Kupinečki Kraljevec II.

               2. Utvrđivanju Prijedloga prioriteta za Plan komunalnih aktivnosti Gradske četvrti 

                   Brezovica u 2024.     

               3. praćenje statusa projekata od važnosti za Mjesni odbor Kupinečki Kraljevec II

               4. praćenje statusa poništenja suglasnosti i dr. akata za izgradnju svinjogojske farme 

                   u Kupinečkom Kraljevcu

               5. Praćenju stanja komunalnog reda uz dostavu zapažanja i prijedloga Vijeću  

                   Gradske četvrti Brezovica i komunalnom redarstvu

               6. Donošenju akata (Prijedlog prioriteta, Financijskog plana, Godišnjeg izvještaja o 

                   izvršenju Financijskog plana, zaključaka) 

               7. Suradnji s Vijećem Gradske četvrti Brezovica

               8. Suradnji sa susjednim mjesnim odborima

               9. Suradnji s udrugama sa područja naselja Kupinečki Kraljevec               

             10. Suradnji s građanima sa područja Mjesnog odbora 

Ad 3) Zahtjev za postavljanje prometnog ogledala u ulici Matički, nasuprot kbr. 28 (zahtjev 
           K.M.)
          Potpredsjednik Vijeća, Ivan Milača konstatira da su članovi Vijeća u pisanom obliku primili presliku zahtjeva za postavljanje prometnog ogledala te otvara raspravu. Napominje da je u više navrata traženo postavljanje prometnog ogledala radi loše preglednosti uključivanja u promet ulicom Matički s kbr. 20.

          Nakon kraće rasprave, utvrđuje Prijedlog zaključka te ga daje na usvajanje.
          Vijeće jednoglasno (4 “za”) donosi           
ZAKLJUČAK

o prijedlogu postavljanja prometnih ogledala u ulici Matički 
1. Vijeće Mjesnog odbora Kupinečki Kraljevec II raspravilo je pismene i usmene zamolbe građana za postavljanje prometnih ogledala u ulici Matički. 

2. Budući da je promet navedenom ulicom povećan te zbog zakrivljenosti trase ceste,  Vijeće  predlaže  postavljanje prometnih ogledala radi sigurnijeg uključivanja u promet u ulici Matički, nasuprot kbr. 20 i 28.

3. Ovaj Zaključak dostavlja se Vijeću Gradske četvrti Brezovica na dalje postupanje. 
Konstatira se da sjednici nazoči predsjednik Vijeća, Marijan Tatar.
Ad 4)  Obavijesti, pitanja i prijedlozi 

           Stjepan Tatar navodi da bi izvođači radova koji kose bankine trebali obratiti pozornost na prometne znakove jer je primjećeno da većina oštećenja nastaje prilikom košnje bankina te da bi nakon košnje bankina trebalo odštopati cijevi kolnih ulaza.
          Ivan Milača iznosi potrebu čišćenja potoka u Horvatima te odštopavanja kolnih ulaza u ulici Mokrice.

          Ivan Maretić navodi da je poklopac šahta oborinske odvodnje (60x60) u ulici Ašpergeri, kod kbr. 50 puknut te ga treba zamijeniti.
          Ivan Milača navodi da bi trebalo orezati lipu u ulici Ašpergeri kod kbr. 68 budući da ometa prometovanje školskog autobusa.
           Obzirom da se nitko ne javlja za riječ, predsjednik Vijeća zaključuje 18. sjednicu Vijeća.

            Dovršeno u 19,40 sati.
         Zapisnik vodila:

           Lidija Špišić
         KLASA:026-08/23-003/271
         URBROJ:251-13-11-8/005-23-2
         Kupinečki Kraljevec,  30. siječnja 2023.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
